Sersant vas nadat hy meisie glo verkrag | Netwerk24
Ndileka Cola, woordvoerder van die onafhanklike polisieondersoekdirektoraat, sê in 'n verklaring die 37-jarige polisieman is in hegtenis geneem nadat hy sy meisie na bewering Maandag verkrag het.
"Hy is glo na haar huis en het op seks aangedring, maar sy het geweier," sê Cola.
Sy het Dinsdag 'n klag teen hom aanhangig gemaak.
Die verdagte is in die Tweespruit-polisiekantoor in aanhouding en sal na verwagting Woensdag in die landdroshof in Selosesha, Thaba Nchu, verskyn.